URAD PREDSEDNIKA REPUBLIKE

DRŽAVNI ZBOR REPUBLIKE SLOVENIJE

DRŽAVNI SVET REPUBLIKE SLOVENIJE

USTAVNO SODIŠČE REPUBLIKE SLOVENIJE

RAČUNSKO SODIŠČE REPUBLIKE SLOVENIJE

VARUH ČLOVEKOVIH PRAVIC REPUBLIKE SLOVENIJE

DRŽAVNA REVIZIJSKA KOMISIJA REPUBLIKE SLOVENIJE

INFORMACIJSKI POOBLAŠČENEC REPUBLIKE SLOVENIJE

KOMISIJA ZA PREPREČEVANJE KORUPCIJE REPUBLIKE SLOVENIJE

DRŽAVNA VOLILNA KOMISIJA

FISKALNI SVET

SODNI SVET

ZAGOVORNIK NAČELA ENAKOSTI

VRHOVNO SODIŠČE REPUBLIKE SLOVENIJE

VRHOVNO DRŽAVNO TOŽILSTVO

DRŽAVNO ODVETNIŠTVO

OBČINE

ZDRUŽENJE OBČIN SLOVENIJE

SKUPNOST OBČIN SLOVENIJE

ZDRUŽENJE MESTNIH OBČIN SLOVENIJE

MINISTRSTVA

ORGANI V SESTAVI MINISTRSTEV

VLADNE SLUŽBE

UPRAVNE ENOTE

Številka: 0100-240/2016/19

Datum: 28.2.2020

Zadeva: Obvestilo - osnova za izračun dodatkov, delovne uspešnosti in nadomestil plače ob prejemu razlike do minimalne plače

Seznanjamo vas, da novela Zakona o minimalni plači (Uradni list RS, št. 83/18) določa, da se dodatki, določeni z zakoni in drugimi predpisi ter s kolektivnimi pogodbami, del plače za delovno uspešnost in plačilo za poslovno uspešnost, dogovorjeno s kolektivno pogodbo ali pogodbo o zaposlitvi, ne vštevajo v minimalno plačo. S 1. januarjem 2020 je potrebno pri ugotavljanju upravičenosti izplačila razlike do minimalne plače javnemu uslužbencu izračunati razliko med zneskoma osnovne in minimalne plače. Pri izračunu razlike do minimalne plače je potrebno upoštevati sorazmerni del osnovne plače in sorazmerni del minimalne plače glede na opravljene ure rednega dela. V primeru, ko se delo opravlja v krajšem delovnem času, je potrebno upoštevati tudi delež zaposlitve.

Osnova za izračun dodatkov, delovne uspešnosti in drugih vrst izplačil, katerih osnova za izračun je osnovna plača javnega uslužbenca:

Metoda izračuna posameznih vrst izplačil (npr. dodatkov, delovne uspešnosti) se zaradi opredeljene minimalne plače po 2. členu Zakona o minimalni plači (Uradni list RS, št. 13/10, 92/15 in 83/18: v nadaljevanju: ZMinP) ne spreminja. Zakon o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165) in [84/18](http://www.uradni-list.si/1/objava.jsp?sop=2018-01-4122): v nadaljevanju: ZSPJS)) v 23. členu določa, kateri dodatki pripadajo javnim uslužbencem. Dodatki se izplačujejo v višini, določeni z zakonom, uredbo vlade ali kolektivno pogodbo za javni sektor. Če dodatek ni določen v nominalnem znesku, je osnova za izračun dodatka osnovna plača javnega uslužbenca ali funkcionarja, ki pa je lahko nižja od zneska minimalne plače. Enako velja za izračun delovne uspešnosti, ki je vezana na osnovno plačo.

Osnova za izračun nadomestila plače:

Za zaposlene v javnem sektorju je osnova za izračun nadomestila plače določena v kolektivnih pogodbah, ki različno opredeljujejo osnovo za nadomestilo plače.

Osnova za nadomestilo plače je plača zaposlenega in ne samo osnovna plača in tudi ne samo minimalna plača. Plača je po ZSPJS opredeljena kot osnovna plača, dodatki in del plače za delovno uspešnost. V kolikor zaposleni prejme razliko do minimalne plače, je potrebno znesek razlike do minimalne plače (šifra A020 po Uredbi) upoštevati v osnovi za nadomestilo plače. Torej osnova za nadomestilo plače je osnovna plača **+ A020** + dodatki + delovna uspešnost oziroma znesek minimalne plače + dodatki + delovna uspešnost.

V 19.a členu Uredbe je opredeljeno, da je potrebno v mesecu izračuna plače, za katerega velja, da je osnovna plača javnega uslužbenca nižja od zneska minimalne plače, pri izračunu osnove za nadomestilo plače upoštevati znesek minimalne plače (torej vsoto osnovne plače in razlike do minimalne plače), dodatkov in del plače za delovno uspešnost. Nikakor pa minimalna plača ne more biti osnova za izračun dodatkov, delovne uspešnosti in drugih izplačil, ki se obračunavajo od osnovne plače (plačnega razreda) javnega uslužbenca.

Ministrstva prosimo, da z vsebino tega pojasnila seznanijo proračunske uporabnike iz svoje pristojnosti.

S spoštovanjem,

Rudi Medved

Minister